CELEX: 31986R2845
Language: el
Date: 1986-09-15 00:00:00
Title: Κανονισμός (ΕΟΚ) αριθ. 2845/86 της Επιτροπής της 15ης Σεπτεμβρίου 1986 για την καθιέρωση μιας «a posteriori» επιτήρησης ορισμένων γεωργικών προϊόντων καταγωγής ΗΠΑ που τίθενται σε κατανάλωση στην Ισπανία

Avis juridique important

|

31986R2845

Κανονισμός (ΕΟΚ) αριθ. 2845/86 της Επιτροπής της 15ης Σεπτεμβρίου 1986 για την καθιέρωση μιας «a posteriori» επιτήρησης ορισμένων γεωργικών προϊόντων καταγωγής ΗΠΑ που τίθενται σε κατανάλωση στην Ισπανία  

Επίσημη Εφημερίδα αριθ. L 264 της 16/09/1986 σ. 0005

***** ΚΑΝΟΝΙΣΜΟΣ (ΕΟΚ) αριθ. 2845/86 ΤΗΣ ΕΠΙΤΡΟΠΗΣ  της 15ης Σεπτεμβρίου 1986  για την καθιέρωση μιας «a posteriori» επιτήρησης ορισμένων γεωργικών προϊόντων καταγωγής ΗΠΑ που τίθενται σε κατανάλωση στην Ισπανία  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2727/75 του Συμβουλίου της 29ης Οκτωβρίου 1975 για την κοινή οργάνωση της αγοράς στον τομέα των σιτηρών (1), όπως τροποποιήθηκε τελευταία από τον κανονισμό (ΕΟΚ) αριθ. 1579/86 (2), και ιδίως το άρθρο 24,  Εκτιμώντας:  ότι έχει βρεθεί προσωρινή λύση μεταξύ της Ευρωπαϊκής Οικονομικής Κοινότητας και των Ηνωμένων Πολιτειών της Αμερικής για την αποσόβηση των ενδεχομένων συνεπειών, στον τομέα των σιτηρών, από τη διεύρυνση της Κοινότητας λόγω της προσχώρησης της Ισπανίας· ότι η λύση αυτή προβλέπει ιδίως ότι, για την περίοδο από την 1η Ιουλίου μέχρι τις 31 Δεκεμβρίου 1986, η Κοινότητα θα τηρεί λογιστική των εισαγωγών, στην Ισπανία, καλαμποκιού, σόργου, γλουτίνης καλαμποκιού, υπολειμμάτων της ζυθοποιίας και πολτών εσπεριδοειδών, καταγωγής ΗΠΑ·  ότι η θέση σε κατανάλωση στην Ισπανία μπορεί να πραγματοποιηθεί είτε άμεσα είτε μετά τη θέση σε ελεύθερη κυκλοφορία σε ένα άλλο κράτος μέλος·  ότι η Ισπανία οφείλει να τηρεί λογιστική όλων των εισόδων στο έδαφός της των εν λόγω προϊόντων ανεξάρτητα από την προέλευσή της εφόσον είναι καταγωγής ΗΠΑ·  ότι, για το σκοπό αυτό, πρέπει να τεθούν υπό επιτήρηση μέχρι τις 31 Δεκεμβρίου 1986 όλες οι εισαγωγές, στην Ισπανία, καλαμποκιού, σόργου, γλουτίνης καλαμποκιού, υπολειμμάτων της ζυθοποιίας και πολτών εσπεριδοειδών·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης των Σιτηρών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  1. Η Ισπανία ανακοινώνει κάθε μήνα, το αργότερο στις 10 του μηνός, τις ποσότητες των προϊόντων που περιλαμβάνονται στο παράρτημα, καταγωγής ΗΠΑ, τα οποία έχουν τεθεί σε κατανάλωση στο έδαφός της, κατά τη διάρκεια του προηγουμένου μήνα, είτε άμεσα, είτε αφού τέθηκαν σε ελεύθερη κυκλοφορία σε άλλο κράτος μέλος.  2. Οι ανακοινώσεις αφορούν τις εισαγωγές από την 1η Ιουλίου μέχρι τις 31 Δεκεμβρίου 1986. Ωστόσο, οι ανακοινώσεις που αφορούν την περίοδο πριν από τη θέση σε ισχύ του παρόντος κανονισμού πρέπει να γίνουν το αργότερο δέκα ημέρες μετά από αυτήν την ημερομηνία.  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 15 Σεπτεμβρίου 1986.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 281 της 1. 11. 1975, σ. 1.  (2) ΕΕ αριθ. L 139 της 24. 5. 1986, σ. 29.  ΠΑΡΑΡΤΗΜΑ  1.2 //  //  // Κλάση του κοινού  δασμολογίου   // Περιγραφή εμπορευμάτων   //  //  // 10.05 Β   // Καλαμπόκι, άλλο υπό υβρίδιο που προορίζεται για σπορά   // 10.07 Γ   // Σόργο, άλλο από σόργο που προορίζεται για σπορά   // 23.03 Α ΙΙ   // Γλουτίνη καλαμποκιού   // 23.03 Β ΙΙ   // Υπολείμματα της ζυθοποιίας  // 23.06 Α ΙΙ   // Πολτοί εσπεριδοειδών   //    //